**REZULTATI ISPITA DRŽAVNE MATURE**

Rezultati ispita državne mature bit će učenicima dostupni na njihovim stranicama pod poveznicom Moji rezultati.

Uz rezultate za svaki prijavljeni ispit državne mature, učenik će pronaći i poveznicu putem koje može pogledati i detalje ocjenjivanja, tj. bodove na svakome pojedinom zadatku.

Svi listovi ispitne knjižice i listovi za odgovore bit će skenirani i prikazani učeniku kako bi se mogla provjeriti točnost ocjenjivanja.

U slučaju netočnog ocjenjivanja, učenik može u propisanom roku podnijeti pisani prigovor.

**OBJAVA PRIVREMENIH REZULTATA: 13. 7. 2016.**

**KONAČNA OBJAVA REZULTATA: 18. 7. 2016.**

Nakon objave privremenih rezultata NIJE POTREBNO BRISATI studijske programe poredane po prioritetu ukoliko ih je učenik spreman upisati ako ostvari pravo upisa.

**PRIGOVORI NA OCJENJIVANJE**

**ROK ZA PRIGOVORE: od 13.7.2016. do 15. 7. 2016. u 12:00 sati.**

**13.7.2016 do 14.00 sati**

**14.7.2016. od 9.00 do 14.00 sati**

**15.7.2016. od 9.00 do 12.00 sati**

Pisani prigovor učenik podnosi Školskome ispitnome povjerenstvu u školi na način da se obrati ispitnome koordinatoru i popuni obrazac za prigovor.

Odluku o opravdanosti prigovora donosi Centar na temelju mišljenja Školskoga ispitnog povjerenstva.

Odluka Centra učeniku će biti dostupna na njegovoj stranici pod poveznicom Moji prigovori.

**PODJELA SVJEDODŽBI / POTVRDA**

**21.7.2016. u 10.00 sati.**

Nakon ovoga termina svjedodžbe i potvrde mogu se podići u tajništvu škole.

**UPISI NA FAKULTETE**

Učenik je obvezan upisati onaj studijski program pored kojega nakon objave konačnih rezultata piše

DA i kojemu je dodijeljen upisni broj.

Podatke o upisu učenik mora potražiti na mrežnim stranicama učilišta.

Ukoliko se upisi obavljaju prije podjele svjedodžbi/potvrda o položenoj maturi, učenik na upis treba ponijeti upisni broj.

Upisni broj bit će vidljiv nakon objave konačnih rezultata.